# data[].attributes.headline
Katsaus menneeseen ja tulevaan (7.10.2018)

# data[].attributes.subject
Katsaus menneeseen ja tulevaan (7.10.2018)

# data[].attributes.body
Kurssin alkaa olla paketissa ja oloni on aivan super hyvä! Olen oppinut kurssilla niin paljon uutta sekä itsestäni että ystävistäni. Enää en pelkää esiintyä omassa firmassani, koko luokkani edessä tai edes tuntemattomien. Kehitys on ollut aivan super nopeaa ja minusta alkaa tuntua yhtä itsevarmalta kuin vuosia sitten. Olin todella yllättynyt, miten hauskaa vaikuttavan puheen pitäminen oli, sillä pelkäsin sitä koko 1. periodin ajan. Alussa asettamani tavoitteet ovat hyvässä vauhdissa: asenne on jo nyt kohdillaan ja olen poistunut mukavuusalueeltani monta kertaa. Taidokkaaksi esiintyjäksi en vielä itseäni sanoisi, mutta ehdottomasti parannusta on tapahtunut. En ole vielä tyytyväinen itseeni esiintyjänä, mutta nyt minulla on rohkeus lähteä kehittämään itseäni siinä. Olen super kiitollinen!

# data[].attributes.body
Onneksi pääsin tällä kertaa paikalle, sillä oli hauskaa nähdä puheita myös livenä ja totta kai myös pitää oma puheeni. Vaikka videot olivat opettavaisia, oli livenä katsotut puheet kuitenkin mielenkiintoisempia ja opettavaisempia. Tällä kertaa opin viestinnästä muutamia asioita.
1. Puheen siirtymät
Muutamilla ja myös itselläni oli hankaluuksia puheen siirtymissä. Asiasta saatettiin pompata seuraavaan vain mutinan tai "hmmm" avulla. Tätä osa-aluetta haluan kehittää erityisesti itsessäni.
2. Yleisön huomioiminen
Monilla oli heti alussa kysymys yleisölle, mikä oli tosi kiva lisä! Se oli kuitenkin niin monella, että itse halusin heittää kysymykset vasta puheen loppuun. Oli kysymys/yleisön huomioiminen sitten kummassa päässä tahansa, niin se toimi.
3. Vaatteet
Vaikka tämä puhe ei ollut ehkä vakavimmasta päästä, niin olisin toivonut hieman panostusta pukeutumiseen. Suurimmalla osalla tämä oli kunnossa, mutta esim lippis vedettynä syvälle päähän ei ole mielestäni paras ratkaisu vaikuttavan puheen yhteyteen. Työelämässä tähän on jokaisen kiinnitettävä huomiota.
4. Maneerit
Ryhmällä meni yllättävän hyvin näiden kanssa ja olen meistä ylpeä! Maneerit olivat melko huomaamattomia ja harvassa. Hyvä me!
5. Sanojen toisto
Muutamilla huomasin kuitenkin sanojen toistoa, esimerkiksi "niinku", "että". Tämä on tapa, joka kannattaa puheesta yrittää jättää pois.

PUHEEN ITSEARVOINTI
Valmistauduin puheeseen turhan vähän. Kirjoitin puheen ja luin sen kerran läpi sekuntikellon kanssa (aika 2min 15sek). Tämän jälkeen rupesin harjoittelemaan sen puhumista esiintymällä poikaystävälleni kotona. Toistin puheen 3 kertaa ajoilla 4-5min. Aikaan olin tyytyväinen, sillä se antoi anteeksi molempiin suuntiin. Olisin voinut harjoitella paremmin tehokeinoja ja liikkumista, mutta aika ei antanut periksi ja lähdin pitämään puhetta tällä harjoittelumäärällä.
Jännitin puhetta ihan älyttömän paljon, mutta puheen aikana minut valtasi hyvä fiilis ja puheen pitäminen oli hauskaa. Olin yllättynyt, miten vähän tarvitsin omaa muistilappuani ja halua haastaa itseäni jatkossa jättämään sen pois. Puhe meni mielestäni melko hyvin siihen nähden, että edellisestä puheestani on varmaan 10 vuotta. Opettaja mainitsi minulle, että aloitus olisi voinut olla hieman parempi ja tähän voin samaistua. Oli hyvä idea, että heti alkuun olisi voinut heittää jopa kärjistetyn ajatuksen/mielipiteen ilmoille ja vasta sitten esitellä itsensä.
Liikkumisesta kaverit olivat kirjoittaneet jokaiseen lappuun: "liikkumisesta vielä sulevempaa niin hyvä on", "enemmän liikettä ja tila haltuun", "lisää liikkuvuutta". Katsoin videoni, ja liikuin kerran sivulle ja takaisin paikalleni. Jatkossa kiinnitän huomiota tilan haltuun ottamiseen, jotta esiintyminen on luonnollisempaa.

# data[].attributes.body
Tämän maanantain vietin Kroatian auringon alla, purjeveneen kannella. Vaikka en päässyt paikalle, katsoin kavereideni puheet videolta. Videot olivat minulle korvaamattoman hyviä, sain paljon vinkkejä omaan puheeseeni. Tärkeimmät kohdat, jotka oivalsin:

1.   Liikkuminen on todella tärkeää!

Paikallaan tönöttäminen ei ole paras tapa esiintyä (valitettavasti oman puheeni aikana syyllistyin myös itse tähän). Esiintymistila tulee todellakin ottaa haltuun, näin myös puhuminen vaikuttaa luonnollisemmalta.
2.   Harjoitus tekee mestarin
Puhetta on todellakin harjoiteltava. Puhetta ei ole mielekäs seurata, jos puhetta ei ole harjoiteltu ja tärkeiden asioiden väliin livahtaa sanoja "ööö", "mmm" jne.
3. Kielikuvat ja esimerkit luovat tarttumapintaa
Huomasin itse, että mielikuvien luominen ja esimerkit antavat hyvän tarttumapinnan esitykseen kuin esitykseen. Jos puheessa on vain ladottu faktoja faktojen perään, ei sitä kovin kauaa jaksa kuunnella, varsinkin jos aihe ei ole itselle se mieluisin.
4. Vaikuttava puhe ja diaesitys
Itse en hirveästi välitä diojen käyttämisestä vaikuttavan puheen yhteydessä. Tavoitteena on kuitenkin saada kuulijat ajattelemaan jotakin asiaa syvällisesti. Diaesitysten takia vaikuttava puhe muuttuu enemmän esitelmäksi, jolloin main point saattaa jäädä puuttumaan.
5. Toimitaohjeet ja kehotukset
Minuun toimi hyvin kehotukset ja toimintaohjeet. Pidin erityisesti haasteesta pitää kiitollisuuspäiväkirjaa edes hetken aikaa ja meinaan ehdottomasti toteuttaa sen!
6.   Paperilappu pois
Olisi aivan äärettömän hienoa, jos suurempi osa kykenisi esiintymään ilman rönsyilevää muistilappua. Paperilapun hiplailu ei anna siistiä kuvaa kuulijalle. Jos muistiinpanot haluaa välttämättä pitää, kannataa lapun ulkonäköön kiinnittää huomiota. Esimerkiksi tumma yksivärinen kartonkikortti on parempi kuin rullattu vihko. Muistiinpanoja voisi esimerkiksi pitää pöydällä ja vilkaista sinne tarvittaessa.

# data[].attributes.body
Olen jännittänyt vaikuttavan puheen pitämistä melkeinpä koko kurssin ajan. Viimeisimmällä oppimiskerralla kuitenkin sain paljon hyviä vinkkejä ja ajatuksia puheen pitämiseen. Olisin kuitenkin toivonut, että aiheita olisi jotenkin rajattu, sillä tuntuu hieman hankalalta valita aihe maan ja taivaan väliltä.
Haluan mainita, että tämä Ted Talks tehtävä oli ihan super hyvä! Katsoin videon ja rupesin etsimään verbaalisia- ja nonverbaalisia keinoja puhujan puheesta ja huomasin, ettei tunnilla käydyt asiat ollut ihan puppua. Puhuja puhui erittäin taidokkaasti ja käytti lähes kaikkia oppimiani tehokeinoja. Tämän tehtävän jälkeen minulla on entistä paremmin selvillä millainen puheen pitäisi olla ja millaisia rakenteita sen pitäisi sisältää. Alla linkki tähän mahtavaan puheeseen ja lisäksi sen analyysiä.

https://www.ted.com/talks/tammy_lally_let_s_get_honest_about_our_money_problems#t-46965

1.     Puhumisen tavoite

Tammy Lally kertoo, kuinka rahakäyttäytymisemme juontaa juurensa lapsuuden kasvatuksesta, eikä rationaalisella ajattelullamme juurikaan ole osaa. Hän kertoo, miten lapsuudessa opitut asiat luovat perustan aikuisuudellemme. Puhujan tavoite on, että raha-asiat eivät olisi enää tabu, vaan niistä puhuttaisiin avoimemmin.

2.     Suhtautuminen omaan aiheeseen

Puhujasta huomaa, että aihe koskettaa häntä, sillä häneltä pääsi itku ensimmäisen minuutin aikana. Hän selvästi haluaa tuoda viestinsä ihmisten ajateltavaksi.

3.     Suhtautuminen omaan esiintyjän rooliin

Tammysta huokuu, miten hän haluaa välittää sanomansa ”rahahäpeästä” yleisölleen. Hän puhuu rauhallisesti ja kunnioittavasti, mutta kuitenkin yleisön huomioon ottaen.

4.     Suhtautuminen yleisöön

Tammy piti koko puheen ajan hyvän katsekontaktin yleisöön. Hän puhuttelee yleisöä ja saa näin heidät pysymään kiinnostuneina ja ajattelemaan viestin sanomaa.

5.     Keinot tehdä asia ymmärrettäväksi

Puhuja on rakentanut puheen todella hyvin oman elämänsä ympärille ja kertoo esimerkein mistä on kyse.

6.     Keinot tehdä asia kiinnostavaksi

Heti puheen alussa vedottiin tunteisiin ja saatiin yleisö miettimään omia kokemuksiaan retorisen kysymyksen avulla. Hän myös antaa suoria ohjeita, jotta ihmiset voivat ottaa kopin asiasta ja mahdollisesti ottaa vinkit omaan käyttöönsä.

7.     Verbaalisen viestinnän tyypilliset piirteet

Puhuja kertoi heti alussa oman kokemuksensa ja osallisti myös yleisön siihen kysymällä heidän kokemuksiaan. Hän käytti puheessaan hyvin myös metaforia ja esimerkkejä, esimerkiksi 5 dollarin Starbucks kahvi rahapulassa. Lisäksi huomasin puheesta erilaisia toistoja, esimerkiksi itsemurhatilastojen kohdalla. Puhuja käyttää myös tutkijoiden sitaatteja. Puheessa on käytetty paljon persoonapronomineja ”me” ja ”te”.

8.     Nonverbaalisen viestinnän tyypilliset piirteet

En tiedä miten tyypilliseen kategoriaan menee, mutta yksi vahvimmista nonverbaalisista viesteistä tässä puheessa oli puhujan oma haavoittuneisuus ja murtuneisuus. Tehosi minuun täysin, enkä halunnut lopettaa kuuntelemista. Puhuja seisoo koko puheen ajan lähes samassa asennossa, kävelemättä tai liikuttamatta käsiään. Yleensä tämä ei välttämättä ole hyvä asia, mutta tässä kontekstissa tämä oli mielestäni juuri oikea tapa esiintyä.

9.     Millaisen kokonaisarvion annat esiintyjälle?

Puhe oli mielestäni aivan ihana ja meni kyllä lujaa tunteisiin. Ei voi sanoa muuta kuin täys kymppi!

# data[].attributes.body
Aiheeseen sopivasti tunti jännitti minua jälleen melko paljon. Tiesin, että täytyy olla taas äänessä ja kertoa omia ajatuksia. Niin kuin aina, pelko oli turhaa. Tunnilla minulla oli hauskaa ja sain lisää motivaatiota kehittyä esiintyjänä. Opettaja mainitsi siitä, että esiintymistilanteet tulee ajatella positiivisina mahdollisuuksina tulla paremmaksi esiintyjäksi. Tästä neuvosta otin vaarin heti samalla viikolla, ja menin vapaaehtoisena esittelemään firmamme toimiala-analyysiä. Tuon esityksen jälkeen oloni oli mahtava ja esiintyminen oli jopa hauskaa! En olisi malttanut lopettaa puhumista. Kurssin alussa ajattelin, että onkohan siitä mitään hyötyä, mutta selvästi kehitystä on tapahtunut jo näin lyhyessä ajassa ja vain 2 tapaamiskerran jälkeen.

Lisäksi puhetta oli viestinnästä. Ryhmäni tehtävä oli melko haastava alkuun, mutta hyvän ryhmän ja pohdintojen avulla saimme kuitenkin hyvän lopputuloksen aikaiseksi. Eniten ehkä jäin pohtimaan sanatonta viestintää ja sitä, miten kaikki vaatteet, korut, meikit, ilmeet yms. vaikuttavat lähettämääni viestiin. Tämä on todella mielenkiintoista ja haluan jatkossa kiinnittää tähän erityisen paljon huomiota.

VINKKILISTA:
1. Hyväksy se, että jännität. Olen huomannut, että jännityksestä kertominen ja sen käsittely auttaa minua rentoutumaan.
2. Hengitä. Saan usein päänsärkyä jännittäessäni, sillä en hengitä kunnolla. Pitäisi muistaa hengittää rauhassa ja syvään.
3. Anna itsellesi armoa. Kukaan ei ole täydellinen, joten ei minunkaan tarvitse olla. Ei tarvitse olla virheetön onnistuakseen.
4. Opettele esiintymistä. Jotta voi tulla hyväksi esiintyjäksi, on pakko poistua välillä mukavuusalueelta.
5. Muistele ja ajattele positiivisesti. Jumitun usein vain epäonnistumisiin ja ahdistaviin tilanteisiin. Haluan oppia muistelemaan hyviäkin muistoja ja iloitsemaan onnistumisista.
6. Tee hyvät muistiinpanot. Tämän tekemällä saan turvaa muistilapusta, eikä tarvitse pelätä totaalista jäätymistä ja voi keskittyä olennaiseen.
7. Keskity! Kun esiintyminen on käynnissä, keskity vain siihen. Älä anna siis ajatusten harhailla. Usein huomaan ajattelevani esityksen aikana niitä näitä ja silloin ajatukset katkeilevat.
8. Urheile, kun ahdistaa. Tämä toimii kaikkeen, ei vain esiintymiseen. Kun saa ajatukset muualle ja hien pintaan niin elämä helpottuu kummasti.
9. Muista, että kukaan muu ei näe ahdistustasi. Tämä on hyvä muistaa, sillä tämä pitää täysin paikkansa. Turha murehtia siitä, mitä muut ajattelevat.
10. Harjoittele ja tutustu aiheeseen. Kun on itsevarma ja tietää mistä puhuu, on helppo ja rento esiintyä.

Lähteet:
https://www.terve.fi/artikkelit/74036-esiintymisjannitys-5-vinkkia

http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/

https://www.mtv.fi/lifestyle/hyvinvointi/artikkeli/kolme-konkreettista-tapaa-opi-eroon-esiintymisjannityksesta/3326882#gs.BUPXNjs

http://www.yths.fi/terveystieto_ja_tutkimus/terveystietopankki/133/esiintymisjannitys

# data[].attributes.body
1. Minua alkoi välittömästi jännittää kuullessani esiintymistaitoja käsittelevästä kurssista. Rentouduin kuitenkin heti, kun pääsin kurssin alkuun kertomaan, että minua todellakin jänittää ja kuulin, että monet muut tuntevat samoin. Opettaja ja kaverit saivat minut innostumaan aiheesta ja ensimmäisen lähiopetuskerran jälkeen olen täynnä motivaatiota.

2.Vasta melko lyhyen elämäni aikana olen ollut monenlainen esiintyjä. Nuorempana olin peloton, rohkea, kovaääninen ja itsevarma esiintyjä. En pelännyt olla suurenkaan yleisön edessä, vaan kohtasin kaikki tilanteet avoimin mielin. Kun peruskoulu loppui ja siirryin lukioon, aloin jännittää esiintymistilanteita enemmän. Tähän vaikutti tietysti muuttunut minäkuva ja uudet ihmiset. Koko lukion pysyin mielummin taka-alalla ja pystyin rentoutumaan vain lähimpien ihmisten kanssa. Onnekseni minulla oli melko suuri ystäväpiiri.
Nyt uuden koulun alettua haluan saada takaisin vanhan esiintymisvarmuuden. Haluan olla taas itsevarma ja hyvä esiintyjä, sillä tiedän, että minusta varmasti on siihen. Uudet kaverit ja opettajat vaikuttavat aivan ihanilta, joten minulle on mahdollistettu täydet puitteet tämän haaveen toteuttamiseksi.

A. Vahvuuteni:

1. Uskallan ja haluan sanoa, mitä ajattelen.

2. Perehdyn mielelläni käsiteltävään asiaan, jotta osaan myös puhua aiheesta.

3. Minulla on kantava ääni, jolla saan asiani selkeästi kuulumaan myös          peräpenkkiin.

4. Kuuntelen, mitä muilla on sanottavaa.

5. Koen olevani hyvä sosiaalisen median käyttäjä. Mietin tarkasti, mitä haluan julkaista.

6. Pidän ihmisistä ja haluan verkostoitua mahdollisimman laajasti ja huolellisesti.

7. Osaan muuntautua tilanteen mukaan. Tässä minua on helpottanut työkokemukseni myyntialalla.

Heikkouteni:

1. Esiintymisen pelko ja sen aiheuttama sanoissa takeltelu.

2. Olen huono harrastamaan small talkia.

3. Saatan esiintyessäni esimerkiksi nyppiä kynsiäni tai rapsutella niskaani hermostuneisuuden merkiksi. Haluan pyrkiä tästä pois ja esiintyä itsevarmasti.

B. Tällä hetkellä koen olevani arka esiintyjä. Minulle on annettu selvästi resurssit ja halu olla hyvä esiintyjä, mutta en ole osannut hyödyntää niitä. Tässä kohtaa voin miettiä myös omaa asennettani esiintymistä kohtaan, ja miettiä mitä voisin tehdä/ajatella eri tavalla.  Asenteeni korjaamisen lisäksi haluan poistua omalta mukavuusalueeltani, olla avoin uusille tilaisuuksille ja tapahtumille sekä antaa itselleni huonommatkin suoritukset anteeksi. Minun täytyy olla itselleni armollinen ennen kuin voin olettaa sitä muilta. Haluan kantaa itseni ryhdikkäästi, antaa ääneni kuulua ja saada ihmiset kuuntelemaan asiani. Haluan oppia ottamaan yleisön haltuun kiinnostavalla sisällöllä sekä lujalla katsekontaktilla. Olen erittäin kunninanhimoinen ihminen ja haluan panostaa projekteihini täysillä. Uskon siis, että kurssin avulla saan parannettua esiintymistaitoja erittäin hyvin.

C. Kehittämissuunnitelmat

Kehittämiskohta 1: Asenne

Tavoite: Asenne esiintymistä kohtaan kuntoon ja ennakkoluulot pois.

Keinot: Tiedostan, että tämä ei tule tapahtumaan hetkessä. Asenteita on aina hankala muuttaa, mutta tässä minua auttaa erittäin motivoitunut fiilis. Haluan olla hyvä esiintyjä ja oppia muuttamaan asenteitani positiivisempaan suuntaan, sillä nuo kaksi taitoa vievät minut pitkälle elämässäni.

Aikataulu: Kuten edellä sanottu, tämä ei tule tapahtumaan hetkessä. Haluaisin kuitenkin, että ensimmäisen lukuvuoden jälkeen osaisin olla positiivsempi hankalalta tuntuvia asioita kohtaan ja uskaltaa rohkeasti kavuta ihmisten eteen.

Kehittämiskohta 2: Mukavuusalueelta poistuminen ja itselleen armon antaminen

Tavoite: Uskallan tehdä minulle hankalia asioita ja hypätä kohti tuntematonta. Haluan oppia myös antamaan itselleni anteeksi. Kaikki olemme vain ihmisiä, ja on inhimillistä, jos ei ole kaikessa hyvä heti. Tämä taito on hyödyllinen myös muuallakin kuin esiintymisessä.

Keinot: Kurssilla lupaan hypätä pois mukavuusalueelta joka kerta ja hyödyntää mahdollisia esiintymistilanteita. Jos mokaan, käyn heti asian läpi päässäni ja sen jälkeen pyrin unohtamaan sen ja oppimaan siitä.

Aikataulu: Haluan, että nämä asiat ovat kondiksessa kurssin päätyttyä.

Kehittämiskohta 3: Taidokas esiintyminen

Tavoite: Mielestäni tämä kohta sisältää sekä luontevan ja itsevarman esiintymisen että yleisön huomioimisen. Tahdon antaa kuulioilleni mielenkiintoista sisältöä ja tuntea itseni hyväksi suurenkin yleisön edessä.

Keinot: Tällä osa-alueella kehittymiseen ei auta muu, kuin harjoittelu. Käytän kaikki mahdollisuudet hyväkseni.

Aikataulu: Tällä alueella haluan antaa itselleni aikaa, joten tavoitteen on oltava valmis ennen valmistumistani.